ആദ്യകാല നാടക സിനിമ നടന് ആലപ്പി ലത്തീഫ് അന്തരിച്ചു ആലപ്പുഴ: ആദ്യകാല സിനിമാ നടനായ ചുങ്കം പുത്തന്പുരയ്ക്കല് ലത്തീഫ് ആലപ്പി ലത്തീഫ് 85 അന്തരിച്ചു. നാടകപ്രവര്ത്തകനായിരുന്ന ലത്തീഫ് തിരക്കഥാകൃത്ത് ശാരംഗപാണിയുമായുള്ള സൗഹൃദത്തിലൂടെയാണ് കുഞ്ചാക്കോയുടെ ഉദയ സ്റ്റുഡിയോയില് എത്തുന്നത്. ഉദയയുടെ ഉമ്മ, ആരോമലുണ്ണി, കണ്ണപ്പനുണ്ണി ചിത്രങ്ങളിലും നവോദയ അപ്പച്ചന്റെ ചിത്രങ്ങളായ തച്ചോളി അമ്ബു, കടത്തനാട്ടുമാക്കം, മാമാങ്കം, തീക്കടല് തുടങ്ങിയവയുള്പ്പെടെ 50ലധികം സിനിമകളില് വേഷമിട്ടിട്ടുണ്ട്. പിന്നീട് ആലപ്പുഴയില് വലിയകുളത്ത് പുരാവസ്തുവ്യാപാരം നടത്തുകയായിരുന്നു. ഭാര്യ: ബീമ. മക്കള്: ബീന, ഹാസ്ലിം, നൈസാം, ഷാഹിര്. മരുമക്കള്: ഷാജി, കെ.എസ്. അനീഷ, മുംതാസ്. ഖബറടക്കം ആലപ്പുഴ മസ്താന്പള്ളി കിഴക്കേ ജുമാമസ്ജിദില് നടന്നു.